Il-President tar-Russja Vladimir Putin akkuża lill-Istati Uniti li qed tipprova ddaħħal lil pajjiżu fi gwerra kontra l-Ukrajna. Fl-ewwel kummenti sinifikanti tiegħu dwar il-kriżi li issa ilha tiżviluppa għal diversi ġimgħat, huwa qal li l-għan tal-Amerika kien li tuża konfrontazzjoni bħala skuża biex timponi aktar sanzjonijiet fuq ir-Russja. Qal ukoll li l-Istati Uniti qed tinjora t-tħassib tar-Russja dwar il-forzi tal-alleanza tan-NATO fl-Ewropa. Ir-Russja tipprova tipprojbixxi l-Ukrajna min-NATO It-tensjoni hija kbira għaliex hemm mal-100,000 suldat Russu qrib il-fruntiera tal-Ukrajna. Ilbieraħ l-Istati Uniti rċeviet tweġiba bil-miktub minn Moska wara li bagħtet it-tweġibiet tagħha bil-miktub wara laqgħat dwar il-kriżi li għaddejja fl-Ukrajna. L-għan ta' din il-komunikazzjoni kien li tiskoraġġixxi invażjoni imminenti min-naħa tat-truppi Russi li jinsabu fuq il-fruntiera tal-Ukrajna. Ir-Russja twieġeb lill-Istati Uniti bil-miktub dwar il-kriżi fl-Ukrajna KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook